**Дәрістер тезисі**

**Модуль 1 САЛЫСТЫРМАЛЫ БІЛІМ БЕРУДІҢ ҒЫЛЫМИ-ТЕОРИЯЛЫҚ НЕГІЗДЕРІ**

**Д 1. «Салыстырмалы білім берудің теориясы мен тұжырымдамасы:отандық және шетелдік тәжірибе» оқу курсының құрылымдық-мазмұндық жүйесі**

Ғылым ретінде салыстырмалы педагогика, оның құрылымы мен басқа ғылымдардың арасындағы орны туралы түсінікті қалыптастыру, салыстырмалы – педагогикалық зерттеулердің нысанын, пәнін, мақсаттары мен міндеттерін бөліп көрсету.

*Өткізу формасы:* лекция

Елімізде, бәсекеге қабілетті елу елдің қатарына қосылу жағдайларында, мемлекеттік құрылысқа, экономикаға, әлеуметтік және рухани өмірге деген көзқарас, шетелдік үлгілерге жақындап келеді, сондықтан да педагогикалық жұмыстың халықаралық тәжірибесі біз үшін елеулі қызығушылық тудырады. Ұлттық педагогика шетелдегі педагогикалық ғылым мен тәжірибе жетістіктерін бақылап отырады және қазір де бақылап отыр, сонымен бірге үздік жетістіктерді өз қызметінде пайдаланады.

Мұндай педагогикалық трансферт Қазақстандағы педагогикалық жұмысты жетілдіру жолдарын іздестірудің маңызды және өнімді бағыттарының қызметін атқарады.

Мұндай жағдайларда экономикалық көрсеткіштерді, әлеуметтік-саяси жүйелерді, әр түрлі халықтар мен елдердің мәдениет үлгілерін салыстыру үлкен қызығушылық туындатады.

Салыстырмалы педагогика, басқаша компаративистика (лат.komparativus – салыстырмалы) деп аталатын педагогика – халықаралық педагогикалық тәжірибені, сондай-ақ ондағы барлық оңды нәрселерді пайдаланудың мүмкіндіктері мен жолдарын зерделеумен айналысатын заманауи педагогика салаларының бірі.

Педагогикадағы салыстыру тәсілі оның өзіндік ғылыми рефлексиясындағы маңызды бағыты, жетістіктердің дүние жүзілік деңгейі бойынша сыни бағалауы ретінде әрекет етеді.

**Өзін өзі тексеруге арналған сұрақтар**

1. Салыстырмалы педагогикаға анықтама беріңдер.
2. Заманауи жағдайларда біздің педагогикалық практика үшін педагогиканың шетелдік тәжірибесінің маңызы қандай?
3. Салыстырмалы педагогиканың міндеттері мен функцияларын анықтаңдар.
4. Сендер салыстырмалы педагогиканың қандай функцияларын басымдыққа ие функциялар деп есептейсіңдер?
5. Қазіргі заманғы дүниедегі салыстырмалы педагогика бойынша жұмыс көлемінің елеулі кеңеюіне қандай себептер жағдай жасайды?

**Д 2 Әлемдік білім кеңістігіндегі салыстырмалы педагогиканың ғылыми-әдіснамалық тұғырлары мен ұстанымдары**

*C*алыстырмалы педагогика әдіснамасы, таным тәсілдері туралы түсінік қалыптастыру, салыстырмалық-педагогикалық ойлауды дамытуға жағдай жасау.

*Өткізу формасы:* лекция, ОББСЖ, СӨОЖ.

 Социалистік кезеңнің сабақтары шетелдік педагогикалық тәжірибені зерттеушілерге саяси бейімделудің күшті ықпалына, үстемдік етуші мемлекеттік идеологиялық қондырғыларға бейімдеу мүмкіндігіне, ғылымилықтың ұмытылуына дәлел бола алады. Педагогиканың шетелдік тәжірибесі маңыздылығының қарама-қайшылығын және оны біздің жағдайлар үшін бағалаудың күрделілігін түсіну де маңызды сабақ болды. Бұл біздікімен салыстырудағы, оны бағалаулардағы субъективизмнен арылуды талап етеді.

 Педагогикалық зерттеудің негізгі әдіснамалық ұстанымдарын және салыстырмалы педагогиканың жеке ұстанымдарын қатаң қадағалау қажет:

1. объективтілік;
2. кешенділік;
3. нақты-тарихи тәсіл;
4. педагогикалық жүйелілік;
5. шетелдік педагогикалық тәжірибенің қарама-қайшылығы.

**Өзін өзі тексеруге арналған сұрақтар**

1. Салыстырмалы педагогиканың ғылыми ұстанымдарын атаңдар және сипаттаңдар.
2. Сендердің көзқарастарың бойынша, заманауи педагогикалық практикада шетелдік педагогикалық тәжірибені пайдалану салыстырмалы педагогиканың мүдделері мен ұстанымдарына толықтай жауап бермейтіні неліктен?
3. Сендерге салыстырмалы педагогикалық зерттеулердің қандай әдістері белгілі?
4. Салыстырмалы педагогикада зерттеулердің қандай үлгілері дәстүрлі түрде бөлініп көрсетіледі?

**Д 3. Салыстырмалы білім беру саясаты және оның даму заңдылықтары**

*Мақсаты:* салыстырмалы педагогика пайда болуының объективтік алғышарттары туралы түсінік қалыптастыру; салыстырмалы педагогика дамуының кезеңдерін анықтау.

*формасы:* лекция, ОББСЖ, СӨОЖ.

Салыстырмалы педагогика және ұлттық білім беру жүйелері энциклопедиясында (1988) америкалық компаративистер Г.Ноа мен М.Экстейн ұсынған салыстырмалы педагогика дамуының мынадай кезеңдері келтіріледі:

* Салыстырмалы педагогика дамуының бірінші кезеңі «ғылымға дейінгі» немесе «жолжазбалар кезеңі» деген атқа ие болған. Ол саяхаттан оралған саяхатшылардың өз отандастарына басқа халықтардың мәдениеті, дәстүрлері мен ғұрыптары, олардың жас ұрпақты тәрбиелеу жүйесі туралы ауызша немесе жазбаша түрде баяндауымен сипатталады.
* Екінші кезең (ХІХ ғасырдың бірінші жартысы – ХІХ ғасырдың 80-жылдары) М.А. Жюльеннің (1775-1848) есімімен байланысты, ол еуропалықтардың ішінен бірінші болып басқа елдердің білім беру жүйелері туралы ақпарат жинаудың маңыздылығын көрсетті, ғылыми айналысқа «салыстырмалы педагогика» терминін енгізді, оның міндеттерін, әдістерін негіздеді.

Сондықтан да оны батыс әдебиетінде көбінде салыстырмалы педагогиканың «атасы» деп атайды. ХХІ ғасырдың бас кезінен бастап Жюльен көрнекті публицист болды, оның қаламынан саясаттың, әлеуметтік қатынастар мен мәдениеттің әр түрлі мәселелеріне арналған жүздеген мақалалар мен кітапшалар дүниеге келді. Ол еуропалық халықтардың арасындағы бейбітшілік пен ынтымақтастық идеяларын белсенді насихаттады, оның бастамасымен тарихи әдебиетте көбінде заманауи халықаралық ұйымдардың алғашқысы деп аталатын «Біріккен ұлттардың француздық қоғамы» құрылды. Жюльен тәрбие мен білім беру проблемаларына үлкен қызығушылық білдірді.

**Өзін өзі тексеруге арналған сұрақтар**

1. М.А.Жюльеннің салыстырмалы-педагогикалық зерттеулердің ұстанымдары мен әдістерін дайындаудағы рөлін анықтаңдар.

2. ХІХ ғасырдағы «педагогикалық саяхаттардың» мақсаттары мен нәтижелері қандай болды?

3. К.Д.Ушинскийдің шетелдік мектеп пен педагогиканы зерделеуге қосқан үлесін сипаттаңдар.

4. Салыстырмалы педагогика дамуының кезеңдерін сипаттаңдар.

**Д 4. Білім берудің прагматикалық және дәстүрлі жүйесінің салыстырмалы сипаттамасы : отандық және шетелдік реформалар практикасы**

*мақсаты:* Ресей мен Қазақстанда салыстырмалы педагогиканың орнығуы туралы түсінік қалыптастыру; ғылыми пән ретінде салыстырмалы педагогика пайда болуының объективтік алғышарттарын айқындау.

*формасы:* лекция, ОББСЖ, СӨОЖ.

ХХ ғасырдың 20-жылдарында Кеңестер Одағында білім берудің ұстанымдық жағынан жаңа жүйесін құру жөнінде үлкен жұмыстар жүргізілді. Шетелдік педагогикалық тәжірибені зерттеуге байыпты көңіл бөлінді.

Бұл жылдары *америкалық мектеп* Батыстағы басты педагогикалық зертхананың рөлін объективті түрде атқарды. Сондықтан да АҚШ мектептерін зерделеуге баса назар аудырылды. Е.Янжулдың, Н.Ильиннің, Е.Гуроның, И.Свадковскийдің, Б.Комаровскийдің, М.Бернштейннің мазмұнды жұмыстары пайда болды.

40-жылдар мен 50-жылдардан бастап салыстырмалы-педагогикалық зерттеулер аты шулы идеологиялық науқандар мен «космополитизмге» және Батыстың алдында «бас ұруға» қарсы кескілескен күрес аясында *капиталистік елдердің педагогикасы мен мектеп саясатын сынау* формасына ие болды.

1957 жылы КСРО ПҒА Педагогика теориясы мен тарихы институтында *шетелдегі заманауи мектеп пен педагогика секторы* құрылды. Бұл сектор уақыт өте келе шетелдегі білім берудің заманауи теориясы мен практикасын зерделеудің жетекші орталығына айналды. Зертхананың күш-жігер жұмсауымен *«Шетелдегі халыққа білім беру мен педагогика»* атты рефераттық журнал ашылып, 1974 жылға дейін тұрақты шығып тұрды.

**Өзін өзі тексеруге арналған сұрақтар**

* 1. Ресейде салыстырмалы педагогиканың пайда болу тарихын қысқаша суреттеңдер.
	2. К.Д.Ушинскийдің шетелдік мектеп пен педагогиканы зерделеуге қосқан үлесін сипаттаңдар.
	3. 1920-30 жылдары Кеңестер Одағында шетелдік мектеп пен педагогиканы зерделеу қалай жүргізілді?
	4. Қазақстандағы салыстырмалы педагогиканың заманауи жай-күйін сипаттаңдар.
	5. Сендер салыстырмалы педагогика жөніндегі заманауи ресейлік және қазақстандық мамандарының қандай еңбектерімен таныстыңдар?
	6. Қазақстанда салыстырмалы педагогика бойынша алғашқы ғылыми жұмыстарды кімдер жазды?

**Д 5. Білім беру парадигмаларының жаһандық трансформациясы және білім саласындағы салыстырмалы өзгерістер жүйесі**

* 1. ХХ ғасырдың соңы – ХХІ ғасырдың бас кезіндегі білім берудің дамуына жалпы сипаттама ХХ ғасырдың екінші жартысы – білім берудегі кең көлемді реформалар кезеңі болды. Әдетте Батыстың дамыған елдеріндегі білім беру жүйесін реформалаудың екі кезеңі бөліп көрсетіледі.

 ***Бірінші кезең*** (ХХ ғасырдың 60-70 жылдары). Мынадай міндеттер қойылып, шешілді:

* міндетті оқыту мерзімдерін ұзарту;
* орта білім беруді таңдаулыдан бұқаралық білім беруге айналдыру;
* мектептік білім беруге құрылымдық қайта құруды жүргізу.

 Бұл міндеттерді ғылыми-техникалық революцияның (ҒТР) әсерімен салалық құрылымдарды түбірінен өзгерту қажеттілігі, жолдамалы еңбек формаларының, жұмыспен қамту сипатының жаңаруы, жұмыс күшіне жалпы білім беру мен кәсіптік даярлау деңгейін арттыру қажеттігі талап етті. Жеке тұлғаға, күрделі жағдаяттарда өзіне бастаманы алу қабілеттілігіне қойылатын талаптар өсе түсті.

ХХ ғасырдың 60-70 жылдардағы реформалардың барысында елеулі табыстарға қол жеткізілді: бастауыш, орта және жоғары мектептердің контингенті кеңейді, орта мектептердің иерархиялық, көп үлгілі құрылымдары бірыңғай («бәрін қамтитын») мектеп болып қайта құрылды.

Білім беруді қаржыландыру ұлттық табыстан 1,5-2 еседен жылдамырақ өсті (мысалы, ХХ ғасырдың 70-жылдарының соңы – 80-жылдарының бас кезінде білім беруге кеткен жалпы шығындардың ҰЖӨ-дегі үлесі Францияда – 5,5 %-ды, ГФР-нда – 4,6 % - ды құрады).

**Өзін өзі тексеруге арналған сұрақтар**

1. ХХ ғасырдың соңы мен ХХІ ғасырдың бас кезіндегі білім берудің бірінші кезеңін сипаттаңдар. Дамудың бұл кезеңінде қандай міндеттер қойылды?
2. ХХ ғасырдың 80-90 жылдары білім беру жүйелерінің дамуында қандай ортақ үрдістер байқалды?
3. ХХІ ғасырдың бас кезінде білім берудің дамуына қандай факторлар әсер етті?
4. Көп мәдениетті білім берудің негізінде не жатыр?
5. ЭРАЗМУ білім беру бағдарламасының мақсатын анықтаңдар.
6. ЛИНГВА, ВИСБИ, ТЕМПУС бағдарламалары қандай міндеттерді қарастырады?

**Д 6 Салыстырмалы білім беру сапасының халықаралық тәжірибесі**

**Д 7. ҚР білім беру стандарттарының халықаралық талаптарға сәйкестігі**

 *мақсаты:* АҚШ-тағы білім беру жүйесін реформалаудың жай-күйі мен негізгі үрдістері туралы түсінік қалыптастыру, бұл елдің білім беру саласындағы стратегиялық бағдарларын анықтау.

*формасы: ОББСЖ, СӨОЖ.*

 АҚШ-тағы білім берудің ұлттық жүйесіндегі алғашқы көлемді реформалар КСРО-ның технологиялық басымдығын айқындаған Кеңестер Одағының жасанды серік ұшыруына жауап ретінде жүзеге асырылды. Бұл кезеңде АҚШ-тың мемлекеттік қайраткерлері: «...Америка Кеңестер Одағы серік ұшырғанға дейін оқушылар әбден толып кеткен біздің мектептерімізге федералдық көмек берудің қажеттілігіне назар аудармады» - деп жазды. Осылайша, АҚШ-тың өткен жүзжылдықтың 50-жылдарында басталған білім беру саясатының елдің ең маңызды басымдықтарының қатарына енуіне ықпал етті.

 1958 жылы «Ұлттық қорғаныс мүдделерін көздейтін білім беру туралы Заң» қабылданды және онымен бір мезгілде «Ұлттық қорғаныс мүдделерін көздейтін студенттік несиелер» бағдарламасы жасалды. Қабылданған заң мен бағдарламаның негізгі мақсаты АҚШ-тың әскери-техникалық әлеуетін басқару үшін техникалық және жаратылыстану ғылымдары саласында мамандар даярлаудың сапасын арттыру болды.

**Өзін өзі тексеруге арналған сұрақтар**

1. АҚШ-тағы мектептік білім беруді реформалау неге байланысты болды?
2. Білім беру сапасы төмендеуінің қандай жағымсыз үрдістері дағдарыстан шығу жолдарын белгілеуге себеп болды?
3. Мектептік білім беру саласындағы дағдарыстық құбылыстарды жою үшін қабылдаған шаралар кешенін атаңдар.
4. АҚШ-тағы білім беруді реформалау ұстанымдарын атаңдар.
5. АҚШ білім беру ұлттық жүйесіндегі басқару ісі қалай жүзеге асырылады?
6. Білім беру саласындағы саясатты өкіметтік биліктің қандай органы белгілейді?

**Д 11. Д 11 Қытайдағы және Сингапурдағы орта және жоғары білім беру**

*мақсаты:* Қытайдағы білім беру жүйесін реформалау туралы түсінік қалыптастыру, оқу үдерісін жаңартудың негізгі бағыттарын айқындау.

*:* лекция, ОББСЖ, СӨОЖ

 Қытайда 1922 жылы мектептік білім беру жүйесі енгізіліп, ол 1949 жылға дейін өмір сүрді. Бұл жүйе америкалық жүйеге жақын болды және 12 жыл оқытуды көздеді. Оқу орындарында ертерек мамандану қолданылды, іс-тәжірибелік сабақтарға көп көңіл бөлінді. 1949 жылғы революцяның қарсаңында халықтың 90 %-ы сауатсыз күйінде қалды. ҚХР құрылғаннан кейін білім берудің бірыңғай жүйесін жасау мақсатында реформалар жүргізілді. 1949-1957 жылдары білім беруге жұмсалатын шығындар арттырылды; оқытудың бірыңғай бағдарламалары мен оқу материалдары жасалды. 1956 жылы сауатсыздық деңгейі 78%-ға дейін төмендеді. Ересектерді оқытуға арналған мектептер жүйесі құрылды.

 «Үлкен секіріс» саясаты (1958 ж.) жарияланғаннан кейін білім беру ісін басқару 1949 жылы құрылған Халық ағарту министрлігінен өкімет билігінің жергілікті органдары – халық коммуналарына берілді. Олар негізінен, қарапайымдандырылған бағдарламалар бойынша оқытатын, оқыту мерзімі қысқартылған дербес оқу орындарын құрды, оларда уақыттың жартысы еңбекке берілді. Оқушылар саны азая бастады. Оқытудың сапасы нашарлады. «Ұлы мәдени революция» (1966-1976 жылдар) халыққа білім беру ісіне орасан залал келтірді. 1966-1968 жылдары барлық оқу орындарындағы сабақтар тоқтатылды. 1968 жылы сабақтар орта мектептерде, 1970 жылы университеттерде қайтадан өткізіле бастады.

**Канададағы білім беру реформалары**

*мақсаты:* Канададағы білім беру жүйесін реформалаудың ерекшеліктері туралы түсінік қалыптастыру; Канада білім беру жүйесін жетілдірудің негізгі бағыттарын белгілеу.

*формасы:* лекция, ОББСЖ, СӨОЖ.

Канададағы білім берудің жағдайы 1867 жылғы Британдық Солтүстік Америка туралы актімен анықталды, оған сәйкес әрбір провинция үшін білім беруге қатысты заңдарды тек оның заң шығарушы органы ғана шығара алатын болды. ХХ ғасырдың 20-30 жылдарында барлық провинцияларда 6-7 жастан 14-16 жасқа дейінгі балалар үшін міндетті 8-10 жылдық оқыту қарастырылған заңдар қабылданды.

Канада дипломдары халықаралық білім беру нарығында жоғары бағаланатын мемлекеттердің қатарына жатады. Бұған таңдануға болмайды: Канада басқа көптеген дамыған елдермен салыстырғанда білім беру жүйесін дамытуға көп қаржы жұмсайды (орташа көрсеткіш 6,1% болғанда ІЖӨ-нің 7,1%-ы). Канадалық инженерлік білім берудің, сондай-ақ бизнес пен жаратылыстану ғылымдары саласындағы бағдарламаларының беделі жоғары.

 **Д 12. Ұлыбританиядағы, Канада және Франциядағы салыстырмалы білім берудің теориялары мен тұжырымдамаларының заманауи ерекшеліктері**

**. Франциядағы білім беру реформалары**

*мақсаты:*Франциядағы білім беру жүйесін реформалаудың негізгі үрдістері туралы түсінік қалыптастыру, білім беру саясаты ұстанымдарын, қазіргі кезеңдегі білім беру дамуының негізгі үрдістерін айқындау.

формалары:лекция, ОББСЖ, СӨОЖ.

Францияның білім беру жүйесі 200 жылдың ішінде қалыптасты және дүние жүзіндегі ең алдыңғы қатардағылардың бірі болып есептеледі. ХХ ғасырдың 50-жылдарының соңынан бастап Фрнацияда білім бреу жүйесін қарқынды реформалау басталды, ол іс жүзінде әрбір онжылдық сайын өткізілді. 1959 жылғы, 1963-1965 жылдардағы, 1985 жылғы, 1989 жылғы заңдар мен үкіметтік ондаған декреттер оқу орындарын ұйымдастыру мен қызметіне елеулі өзгерістер енгізді. Білім беруді дамытуда айта қаларлықтай сандық өзгерістер болып өтті: 1950-1990 жылдары барлық үлгілердегі оқу орындары оқушыларының саны 6,5 млн-нан 15 млн.адамға дейін өсті. 1970 жылы 17 жасқа дейінгі жастардың 45%-дайы, 1990 жылы – 65 %-дан астамы тұрақты оқумен қамтылды.

80-жылдары білім беруге кеткен шығындар жылына орташа 2,5%-ға артып отырды. 1982 жылы ол ІҰӨ-нің 5,8%-ын, 1990 жылы – 6,4%-ын құрады. Соңғы жылдары білім беру мұқтаждықтарына мемлекеттік бюджеттің 20%-дайы жұмсалды – бұл қорғаныс пен армияға жұмсалған шығындардан көп. Биліктің жергілікті органдарының, отбасылар мен кәсіпорындардың тиісті шығындарын қосқанда 2002 жылдың деректері бойынша «Білім беру және кәсіптік оқыту» бабы бойынша шығындардың сомасы ел ІҰӨ-нің 7,4%-ын құрады.

**Германиядағы білім беру реформалары**

*мақсаты:*Германиядағы білім беру жүйесін реформалаудың негізгі бағыттары туралы түсінік қалыптастыру; Германиядағы білім беру жүйесін басқару мен жоспарлау құрылымын анықтау.

 *формасы:* лекция, ОББСЖ, СӨОЖ.

 Германия Федеративтік Республика болып табылады. 1990 жылы 3 қараша күні Германия Федеративтік және Демократиялық Республикалары біріккеннен кейін оның құрамына 16 федеративтік жер енді.

 ГФР жер қойнауының пайдалы қазбаларға кедейлігіне қарамастан, дүние жүзіндегі индустриялық дамыған елдердің бірі болып табылады. Республика халық шаруашылығының барлық салалары, ғылым мен технологиясы, денсаулық сақтау мен мәдениеті жоғары қарқынмен дамуда. Халықтың тұрмыс деңгейі жоғары. ГФР экономикасының негізі оның халқының кәсіптік біліктілігі болып табылады. Ғалымдардың болжамдары бойынша, Германияның болашағы - халқы біліктілігінің жоғары деңгейінде. Германиядағы білім берудің дамуын тарихи-педагогикалық талдау, оның тиімділігі өткізілген рефорамалардың сапасына байланысты екендігін көрсетті. ГФР-дегі білім беру бірнеше рет рефорамалауға ұшырады.

**Ұлыбританиядағы білім беру реформалары**

*мақсаты:* Ұлыбританиядағы білім беру ісін реформалаудың негізгі бағыттары туралы түсінік қалыптастыру, қазіргі кезеңдегі реформаларды жүзеге асырудың барысын анықтау.

*Зерделеу формасы:* ОББСЖ, СӨОЖ

 Ұлыбританияда 1988 жылы білім беру реформасы туралы Заң қабылданды. ХХ ғасырдың 80-жылдарындағы пікірталастар мен жариялынымдар мектеп реформасының негізгі бағыттарын: білім беру мазмұнын қайта қарауды, оқушылар білімін ұлттық дәрежеде бағалауды енгізуді, мектепті басқару жүйесіндегі өзгерістерді анықтауға мүмкіндік берді. 1988 жылғы заңмен елде 10 міндетті пән енгізілді: ағылшын тілі мен әдебиеті, математика, жартылыстану, тарих, география, технология, шетел тілі, музыка, өнер, дене шынықтыру. Дін міндетті пән болып қалдырылды. Бұл пәндерге оқу уақытының 70-75 %-ы бөлінді.

**Д 13.Жапониядағы жалпы және жоғары білім берудің теориялары мен тұжырымдамалары.**

**Жапониядағы білім беру реформалары**

*мақсаты:* Жапония білім беру жүйесін реформалау туралы түсінік қалыптастыру; білім берудің жапондық жүйесінің нәтижелілігін анықтайтын негізгі факторларды айқындау.

*Зерделеу формалары:* лекция, ОББСЖ, СӨОЖ.

 Жапония дүние жүзіндегі ең неғұрлым дамыған елдердің бірі болып табылады және өз дамуының деңгейіне сәйкес келетін білім беру жүйесін бар.

 Жапониядағы білім беру жүйесі тарихын, әрқайсысы нақты тарихи қажеттілікпен орайлас болған, реформалар кезегінің түрінде елестетуге болады.

 Мэйдзидің бірінші реформасы ХІХ-ғасырдың жетпісінші жылдары басталды. Оны дайындауға көптеген жапон ағартушылары қатысты, олардың ішіндегі неғұрлым көрнектісі – Юкити Фукудзава (1834-1901) болды. Еуропаға 1862 жылы жіберілген үкімет елшілігінің құрамында болған ол Франциядағы мектеп ісін зерделеп, бұл жөнінде егжей-тегжейлі баяндама жариялады. Білім беру реформасының алдында күрделі дайындық кезеңі өткізілді. 1868 жылы Ю.Фукудзава (1879 жылы Токио Ғылым Академиясының бірінші президенті болды) басқарған комиссия құрылды.

**Д 14 Латын Америкасындағы білім беру тарихы және қазіргі жағдайлары**

Америкадағы мектепке дейінгі мекемелер балалар 3 жасқа дейін тәрбиеленетін яслилер мен 3 жастан 5 жасқа дейінгі балалар тәрбиеленетін – балалар бақшаларын қамтиды. Мектепке дейінігі мекемелерге бірыңғай бақылау жасалмайды, олардың жүйелері саналуан болып келеді.

АҚШ-та ата-аналардың өздері ұйымдастырған кооперативтік балалар бақшалары да жұмыс істейді. Көпшілігі екі ауысымен жұмыс істейтін кооперативтік балалар бақшалары мен мектеп-яслилер балаларға күндіз қызмет көрсететін орталықтар деп аталады.

Америкалық мектепке дейінгі бағдарламалар балаларды бастауыш мектепке дайындау мақсатын көздейді. Олар саналуан, шын мәнінде икемді және мазмұны бойынша демократиялық сарында, дербестікке, бастамашылдыққа, өзара қатынас дағдыларына оқытуға бағытталған. Сонымен бірге мектепке дейінгі мекемелер ата-аналармен тығыз қарым-қатынастар жасайды. Кедей отбасыларының мектеп жасына дейінгі балалары үшін ішінара федералдық қаржылармен қаржыландырылатын арнаулы «Ходстарт» бағдарламасы жасалған.

*Зерделеу мақсаты:* Канада білім беру жүйесінің дамуы туралы түсінік қалыптастыру; бұл елдің білім беру жүйесінің ерекшеліктерін, білім беру мазмұнын құрудағы негізгі тәсілдерін айқындау.

*формасы:* лекция,

Канадада мемлекеттік (тегін) және жекеменшік мектепке дейінгі мекемелер жұмыс істейді.

Канаданың мектепке дейінгі балалар мекемелері үш негізгі типке бөлінген: яслилер (1,5 жастан 3 жасқа дейін); бүлдіршіндерге арналған мектептер (3-4 жас); балалар бақшалары (5 жастан 7 жасқа дейін).

Канадалық 5-7 жасар балалар контингенті бар мектепке дейінгі жоғары мекеменің ерекшелік белгісі, олар барлық провинцияларда дерлік бастауыш мектептің құрамдас бөлімі болып табылатындығы. Балалар бақшасында бүлдіршіндер әдетте күніне 3-4 сағат уақытын өткізеді, онда оларды мектептегі оқуға түсуге дайындайды. Мектепке дейінгі мекемелердің көпшілігі – жекеменшік (тіпті мемлекеттік бастауыш мектептердің жанынан құрылғандары да). Шіркеудің жанындағы балалар бақшалары да көп.

**Д 15. Қазақстандағы халықаралық мектептердегі оқу-тәрбие үдерісі**

 Қазіргі кезде Республикамызда білім берудің жаңа жүйесі жасалып, әлемдік білім беру кеңістігіне енуге бағыт алуда.

Қазақстан бүкіл әлемдік білім кеңестігіне ену табалдырығында. Өмір ағымына қарай білім беру жүйесінің моделі күрделі өзгерістерге ұшырап отыр. Сондықтан заман талабына сай жаңа мазмұнда білі беруді ұйымдастыру 12 жылдық  оқытуға  көшумен тікелей байланысты. Almaty International School Алматы, Астана, Ақтау, Атырау қалаларында бар. Мектеп 1993 жылы салынған. Әлемдегі ағылшын тілінде оқытатын 25 мемлекеттегі 36 мектептің бірі.

“Haileybury Almaty” мен “Haileybury Astana” - 2008 және 2011 жылдары Haileybury Ұлыбритания мектебімен серіктестіктің нәтижесінде ашылған, британдық бағдарлама негізінде оқытатын мектептер. 5-18 жас аралығындағы оқушыларды қабылдайды. Мектеп 13 жылдық білімге негізделген.

 Kazakhstan International School 1999 жылы құрылған. Құрамында 500 мектеп пен 400 колледж бар Халықаралық Мектептер Кеңесінің қатарына кіреді. Әлемдегі 100 мектептің бірі. Бұл жерде балалар балабақшадан бастап 13 жасқа дейін оқиды.

«Мирас» және Халықаралық Алматы мектептері 1999-2000 жж. «Нұрсұлтан Назарбаев атындағы білім қорының» негізінде салынған. Қазақстандық стандарттарға сәйкес орта білім мемлекет аралық бакалавриат бағдарламасымен толыққан. «Мирас» мектебінде 3-18 жас аралығындағы оқушылар оқиды. Дәстүрлі 11 сыныптық білім береді. Алматы қ. «Мирас» халықаралық мектебі 1999 жылы 6 қыркүйекте ашылған. Мектеп Халықаралық Бакалавриаттың (IB) барлық үш бастауыш (РYР), негізгі (МYР) және жоғарғы (DP) мектеп сатыларының бағдарламалары бойынша авторизацияланған. 2002 ж. Алматы қ.

 «Мирас» мектебі Негізгі мектепті аяқтау жөніндегі халықаралық сертификатқа IGCSE (Британ стандарты) емтихандарын қабылдау бойынша халықаралық емтихан орталығы ретінде Кембридж университетінің аккредитациясын алды. Мектеп 2005 жылдан бастап Халықаралық мектептер кеңесі (CIS) және Жаңа Англия мектептері мен колледждері ассоциациясынан (NEASC) аккредиттелген.

 Алматы қ. «Мирас» мектебінде ҚР мемлекеттік жалпыға міндетті білім беру стандарты мен халықаралық білім беру бағдарламаларының талаптарын ескеретін, мектепке дейінгі, бастауыш, негізгі орта және жалпы орта білім берудің өзіндік әзірленген оқу бағдарламалары іске асырылады. Кіріктірілген оқу бағдарламалары Қазақстан Республикасы Әділет министрлігінің Интеллектуалдық меншік құқығы бойынша комитетте тіркеуге алынаған.

 Мектептік педагогикалық ұжымы шетелдік оқытушылардан, сондай-ақ жоғары білікті қазақстандық педагогтардан тұрады, олардың көпшілігі халықаралық емтихан қабылдаушылар, IB модераторлары, тренелерлері және халықаралық аккредитация және авторизация комитеттерінің мүшелері болып табылады.

 Мектеп түлектері Қазақстан, Ресей, Ұлыбритания, Франция, Швейцария, БАӘ, КХР, АҚШ, Канада, Сингапур, Жапония, Қытай, Испания, Италия және т.б. жоғары оқу орындарында табысты білім алуда.

Назарбаев Зияткерлік мектептері— ғылым, экономика және саясат саласында дарынды балаларға арналған таңдаулы мектептер желісі. Зияткерлік мектепте білім берудің екі моделі жүзеге асырылады. Бірінші модель - Жаратылыстану-математикалық бағыттағы Эксперименталды Ықпалдасқан білім бағдарламасын жүзеге асырады. Бұл бағдарлама бойынша оқушылар физика, математика, химия және биология пәндерін тереңдетіп, үш тілді ортада оқиды.